ming030890/wiki-yue-high-quality huggingface dataset:
網路世界房車錦標賽

網路世界房車錦標賽（亦叫做 XTCC, 全寫係 Xcelsion Touring Car Championsip）係參考 WTCC（世界房車賽）而進行嘅網上虛擬世界房車錦標聯賽。計分制度，負磅方法同埋罰則，都係以 WTCC 做藍本。

由來
呢一節冇引出處或寫低根據。唔該加返可靠嘅來源，幫手改改呢篇文（教我點做）冇根據或冇出處嘅嘢可能隨時受到質疑；經唔起質疑就會俾人剷走。
2007 年 2月一班來自港澳熱愛賽車眉朋友，希望透過網絡認識更多志同道合嘅朋友，所以成立一個免費畀一眾車迷可以聚腳互相鼓勵提升網路駕駛水平嘅平台：XCelsion。
就係咁，XCelsion 就開咗自己嘅網站，之後就開始 XTCC，一直運作到而家。

聯賽
第一屆聯賽 - 2007 年 3 月 ~ 10 月舉行，參與人數大概 40個。
成績 - 由 TEAM XERO MODELLISTA車隊嘅 HOJ 及 M.TOMMI 包辦冠亞軍，季軍係 MUGEN RACING TEAM 嘅 SHADOW。
第二屆聯賽於 2007 年 12 ~ 2008 年 6 月舉行，參與人數大概 70個。 
成績 - MUGEN RACING TEAM 包攬冠亞季名次，車手分別係 PIRRO，SHADOW 以及 EG6。
第三屆聯賽 2009 年 1 月 30 號 ~ 7月31號，參與人數約 80 個。
成績 - 車隊冠軍係 AK Racing Team，亞軍係 Xero Racing Team，季軍係 Full Throttle Race Team。

最新狀況
XTCC 3 已於 2009年7月31號完滿結束，車隊最終排名係：
而個人總成績係：
AK車隊 AKJORGE 以 1049 分奪得總冠軍
Xero 嘅 Ben 以小賽兩場既得分 878 分奪得亞軍
GW 嘅 Kinbe 就以 876 分屈居第三
為咗畀各車手喺休季期間，可以保持狀態及開放賽事畀非車隊車手參與，大會因此成立 SUPPORT RACE。而首個賽事係以 PORSCHE 997 RST GT3 為主嘅 ONE MAKE 賽，呢個賽事共分五站，每站兩回合，圈數係 9 個圈，而分站包括：
MACAU - 14 / 8 / 2009
SINGAPORE - 28 / 8 / 2009
SPA - 18 / 9 / 2009
OKAYAMA - 2 / 10 / 2009
BRNO - 16 / 10 / 2009

比賽平台
第一屆 XTCC 聯賽係以 RACE the WTCC GAME 作為平台
第二屆 XTCC 聯賽係以 RACE07 作為平台。
第三屆 XTCC 聯賽係以 STCC 作為平台，目的係想資料可以最UPDATE，最接近真實世界。
RACE RACE07 同埋 STCC 係遊戲廠商 SIMBIN 開發同發行，相關名稱同版權係 SIMBIN 擁有。

參戰車
各參加者可以用下面車廠，現實參戰 WTCC 及 STCC 型號戰車出戰。
AUDI A4
BMW 320si
MERCEDES-BENZ C200K
CHEVROLET LACETTI
SEAT LEON
VOLVO C30
HONDA ACCORD EURO-R
ALFA ROMEO 156
PEUGEOT 308

參與車隊
XERO：由第一屆開始參加XTCC嘅老牌勁旅。今屆由 KGV 領軍。
MUGEN：另一支老字號車隊，由 MUGEN 率領。
MST：由有桑拿神之稱嘅 大源佬 親自帶隊。
SAISUKO：ACMC 領軍嘅黑馬隊伍。
FULL THROTTLE：SOL 同 PIRRO 領軍，單係領軍人物已強得唔係一般咁。
OK：OOMAN 聯同一班新手，進軍聯賽大門嘅新車隊。
T&T：TIM-KWOK 主理，唔可以睇小嘅一支新力軍。
AK：AKJORGE 領軍
G-WORLD：SC 統領
Anti-X：由Kson 同 MichaelWu 帶隊，係XTCC首支內地車隊

車手介紹
呢一節冇引出處或寫低根據。唔該加返可靠嘅來源，幫手改改呢篇文（教我點做）冇根據或冇出處嘅嘢可能隨時受到質疑；經唔起質疑就會俾人剷走。
PIRRO：一個疑似火星人嘅物體，速度快得驚人，係第二屆XTCC 總冠軍人物。現屬 FULL THROTTLE 車隊。
CNR668：另一個疑似火星嘅生物，速度同 PIRRO 不相伯仲嘅高人。現屬 FULL THROTTLE 車隊。
SHADOW：MUGEN 嘅主席，傳說呢條友主理嘅車隊有錢到離譜，可能係XTCC中最富貴嘅車隊。
FARFUKEN：MST 嘅老闆，被譽為 [桑拿神] 嘅 大源佬，絕對係XTCC 嘅台柱。
C-VAM：MST 成員，一個明明跑喺前面，但又自稱走在後面嘅人。
NIGHTDOG：MUGEN 成員，貌似正常但經常九唔搭八嘅車手。
JASONL：MUGEN 成員，唔知點解，新仔好鍾意隊佢個屁（係架車個屁屁，唔係佢個人個屁）。
TIM-KWOK：T&T 老闆，據聞係M字頭煙仔有千萬支煙仔嘅贊助，都係佢搵返來。
SIMONCHONG：G.WORLD 嘅老闆，今季少數民族 AUDI 其中一個，江湖傳聞佢哋啲車手贏咗車，佢會識做咁話喎。
ALAN CHAN：MUGEN 成員，車牌都未有…少年車神？
Heiio：喺SUPPORT RACE 初登場，簡直係車場巨人殺手！
Ooman：唔知點解俾人封咗做 - 知識型車手。
Lehmann：唔知點解有朵花 - 吊離。
MichaelWu：一個塵級車手，資歷耐到封晒塵嘅骨灰級車手。
Rosario：焯號 AC叉，傳聞佢 XTCC4 會成立印度力量房車隊，又有傳佢會去 FTR，又有傳佢同啲貓貓狗狗傻佬 組成合唱團，第一支單曲 [BA 巴 乜 吊 能 DA DA 西]正喺論壇熱播。
網頁

網頁（粵拼：mong5 jip6）係網站最主要類型嘅文件，通常係用HTML格式寫，可以用網頁瀏覽器去睇。

HTML
HTML5（2008 年首次出）個撈稿
内文：HTML
一個網頁嘅核心部份，通常係一份用 HTML 寫成嘅文件。
HTML（取自英文全名 HyperText Markup Language）係廿一世紀初最多人知嘅標記語言。網頁瀏覽器會用 HTML 嚟操作網頁嘅文字、影像同其他內容。一個網頁嘅數據會用 HTML 嘜好，指定某段字嘅意思或者用途等等嘅資訊，又或者某程度上左右字或者圖嘅大細等等，噉部機就會識得將啲數據按設計者嘅意思顯示出嚟。
具體例子，一段用 HTML 碼記住嘅網頁會有一行行類似以下噉嘅碼：
<strong>香港嘅粵語發音</strong>
當中 <strong> </strong> 係教部電腦：「<strong> 同 </strong> 呢兩嚿嘢標籤住嘅內容，係要用主動嘅方法強調顯示（通常係指粗體字）。部電腦讀到以上呢行噉嘅碼，就會識顯示
香港嘅粵語發音
嘅字樣。好似意大利體等嘅設定，都可以用同樣方式想像。除咗呢啲顯示性質嘅資訊之外，HTML 仲可以攞嚟標籤中繼資料（即係用嚟描述資料嘅資料），能夠話畀電腦知「呢件呢件資訊係啲乜」，好似以下噉：
<title>呢行字係呔圖</title>
上面段碼係話畀部機知：「<title> 同 </title> 呢兩嚿嘢夾住嗰段字，係個網頁嘅標題」；有咗呢樣資訊，部電腦就可以（唔使靠進階嘅 NLP 技術）識得分邊段字係個網頁嘅標題，能夠自動噉（例如）顯示搜尋器嘅搜尋結果嗰陣，顯示每個搵到嘅網頁嘅標題。
以下係用 HTML 寫嘅哈佬世界型網頁：
<!DOCTYPE html>
<html>
  <head>
    <title>呢行字係呔圖</title>
  </head>
  <body>
    <div>
        <p>哈佬呀世界！</p>
    </div>
  </body>
</html>
當中
<html> </html>標籤邊段字係描述緊個網頁

<title> </title>標籤邊段字係標題，標題會顯示喺「視窗最頂嗰行」等嘅地方。

<body> </body>標籤邊段字係內容，即係一位用家入咗個網頁會睇到嘅嘢。
等等。
網絡騙案

網絡騙案，又叫網上騙案、網絡詐騙，係喺互聯網上呃人財產或者個人資料嘅犯罪。

常見種類
網絡騙案有好多種，常見嘅包括下面幾種：
虛假網站騙案：騙徒發送扮成某個出名機構嘅電郵，呃人去個虛假嘅網站，再問佢攞個人資料（譬如信用卡號碼、網上銀行密碼），又或者附帶惡意程式呃人去開。
網上購物騙案：騙徒扮成某個出名機構去賣貨，通常話自己做大優惠，但實際係貨不對辦，甚至連貨都唔送。
網上抽獎騙案：騙徒發送電郵話抽到大獎，如果對方信以為真，就話要收佢手續費。
網上情緣騙案：騙徒喺網上識人，博取對方信任，再用藉口去呃對方畀錢佢。
舞曲

舞曲（粵拼：mou5 kuk1 | 英文：dance music）係指作嚟主要係為咗俾人攞嚟跟住跳舞嘅樂曲。

類型
Sarabande
莎拉班德（Sarabande；西班牙文：Zarabanda）係源自 16 世紀西班牙嘅一種舞曲同舞蹈，喺古典樂當中相當受歡迎，例如韓德爾（Handel）嘅《D 小調鍵盤組曲 HMV 437》（Keyboard suite in D minor HWV 437）嘅第四樂章就係一首好出名嘅莎拉班德。
現代嘅莎拉班德樂曲會跟 3/2 拍號跳，氣氛傾向生動活潑。啲人喺跟莎拉班德跳舞嗰時，通常數拍子會跟兩段節拍嘅方式數，即係數「1 2 3 4 5 6... 1 2 3 4 5 6...」。下圖係莎拉班德嘅典型節奏：
Allemande
阿里曼德（Allemande；法文「德國式」噉解）係源自 16 世紀德國嘅一種舞曲，不過係由法國發揚光大嘅，好似巴哈（Bach）同韓德爾等嘅著名作曲家都作過阿里曼德；喺音樂特性上，阿里曼德 4/4 拍，有好似下圖噉嘅節奏，速度傾向喺 100 bpm 上下（算係微快），形式上傾向用二段體，十六分音符零舍多；有啲學者覺得，阿里曼德係一種好「嚴肅同儀式化」嘅舞，忌切分音（指啲特登唔跟拍子嘅音），傾向表達滿意等正面得嚟輕微嘅情緒，成日俾人攞嚟做一套組曲嘅第一樂章。
Waltz
華爾茲（Waltz；德文：Walzer）係源於 16 世紀嘅奧地利一帶嘅一種舞曲同舞蹈。華爾茲音樂會用三拍子，多數都係 3/4，每段節拍第一吓拍子強另外嗰兩吓拍子弱，速度上偏中至快，啲人喺跳華爾茲或者彈奏華爾茲音樂嗰陣，通常會「1 2 3、1 2 3...」噉打拍子。華爾茲音樂對芭蕾舞有過一定嘅影響，例如係《花之華爾茲》（Waltz of the Flowers）呢首好出名嘅《合桃鉗》樂曲就係一首華爾茲。
據講因為華爾茲音樂成日俾人有種「飄浮」嘅感覺，所以用華爾滋節奏嚟跳嘅芭蕾舞舞段通常都會零舍多跳躍。
Mazurka
瑪祖卡（Mazurka；英文讀音：[-ɜː(r)kə]）係源自 16 世紀波蘭嘅一種舞曲同舞蹈，喺芭蕾舞當中成日俾人攞嚟做舞段嘅一部。芭蕾舞嘅瑪祖卡通常跟 3/4 拍跳，三吓拍子都強或者第二吓拍子強，會涉及一男一女嘅一對重要嘅配角同埋若干位伴舞隊隊員，舞步上多以女舞蹈員以輕快嘅舞步圍住男舞蹈員移動，男舞蹈員多數會中途有一隻膝頭跪地，而且傾向用長裙（女舞蹈員）同埋靴（男舞蹈員）等有東歐風味嘅服裝。
「瑪祖卡」呢個詞亦都可以係指俾人攞嚟跳瑪祖卡嘅舞曲。
Jig
積舞曲（Jig）係喺 16 至 17 世紀經已存在喺蘇格蘭同英格蘭北部嘅民間舞曲，到咗廿一世紀初最盛行於愛爾蘭。愛爾蘭式嘅積舞曲嘅典型拍號係 6/8 或者 9/8，會用到複合拍號（每吓拍子可以細分做若干個八分音符），啲樂曲好興一大柞八分音符，每三個八分音符做一組噉嘅樣（好似下圖噉）－當中所謂嘅雙重積舞曲（double jig）係拍號 6/8，每段小節兩組音符，每組三個八分音符，啲人打起拍子上嚟好似雙拍子噉（每一組音符起始嗰點打一吓）；喺舞步上，積舞曲會涉及跳嘅人腳板一路好快噉離地又踏返落地，著住鞋嚟跳嗰陣就會出現踢踢躂躂噉嘅聲。可以睇埋踢躂舞。
Chaconne
夏康舞曲（Chaconne / Ciaconne）係喺 1600 年代左右經已存在喺西班牙嗰度嘅一種舞曲同舞蹈，出名嘅作品有巴哈嘅《小提琴第二變奏曲》（Partita for Violin No. 2）嘅最終樂章；喺音樂特性上，夏康舞曲係三拍子，音階上通常係大調，速度冇乜點定，俾人話會令聽嘅人有一種「輕盈」嘅感覺。喺舞步上，傳統嘅夏康舞曲一般會由一男一女一齊跳或者一個女人單獨噉跳，好多時都會帶有些少挑逗性（因而喺初頭嗰陣受到保守啲人士批評）。
Polonaise
波蘭舞曲（Polonaise）係最遲源自 17 世紀波蘭嘅一種舞曲。喺音樂上，波蘭舞曲拍號係 3/4，速度中等，樂句偏短，成日會出現「1 個八分音符，2 個十六分音符，4 個八分音符」噉嘅規律（下圖當中嘅第一段同第二段節拍）。
可以睇埋個名取自波蘭舞曲嗰個芭蕾舞舞步。
舞步

舞步（英文：dance move / dance step）係指一種舞蹈當中嘅某一個固定動作。一個人學跳嗰隻舞嗰陣會係噉重複做出個舞步，務求想自己熟習。
例：阿拉伯斯卡（arabesque）係源自芭蕾舞嘅一種比較高難度嘅舞步，指個舞蹈員淨係一隻腳掂地（掂地嗰隻髀叫支撐髀）而另外嗰隻髀（抬起髀）就外開並且抬高去身體後面，而且要伸到直一直。條抬起髀抬高嘅角度由 20 度左右嘅低角以至大過 90 度角都有，手嘅位置唔定。專業嘅芭蕾舞蹈員喺練習嗰陣會係噉勁做個動作，做到老師同自己滿意為止。而芭蕾舞以外嘅舞種都有採用阿拉伯斯卡。
舞男

舞男係指專職舞蹈演出，用身體動作表達意念同埋美感嘅男性舞者。
但係受到「舞女」一詞影響，中文嘅「舞男」一般特指跳除衫舞嘅男人，要係邊剝衫邊跳舞，表演性感誘惑觀眾性幻想。
舞貔貅

舞貔貅係中國傳統表演，由兩個人扮成貔貅跟音樂節拍而舞出唔同動作，通常喺節日、神誕或者其他喜事做表演。另外有啲麻雀館開張嗰陣，亦都會有舞貔貅表演。
舞蹈員

舞蹈員（粵拼：mou5 dou6 jyun4），又叫舞者或者 dancer（粵拼：den1 saa2*4），係專職舞蹈演出嘅演藝人員。
對有成就嘅出名舞蹈員，又會叫做舞蹈家。
舞會

呢幅圖畫描繪想像中嘅中世紀歐洲舞會。
舞會（英文：Ball），又叫餐舞會，係一種西方正式嘅跳舞宴會，參加者要穿着晚禮服等正裝，舞會嘅最主要部分係由社交舞組成。

歷史
舞會早喺中世紀嘅時候就已經出現，並喺文藝復興時期得到進一步發展。舞會原本只係喺宮廷度舉行，而且通常喺晚上進行，直到17世紀以後先至喺大眾社會流行起嚟，而之後對於舞會本身同參加者嘅各項要求都逐步放寬。

禮儀
舞會係一個高尚而且講究禮儀嘅社交活動，舞會，亦係展示魅力嘅場所，所以參加舞會一定要注意以下禮儀。
點樣邀請女方
當奏起舞曲之後，男方要大方噉行到女方面前邀請佢，如果女方嘅屋企人都喺度，就應該先向女方嘅親人扤吓頭示意，並得到佢哋同意之後，行到女方面前企直，小小彎腰同佢講：「小姐，可以同妳跳隻舞嘛？」有時可能要先得到陪緊女方嘅男士同意，對佢話：「先生，我可以請呢位小姐一齊跳舞嘛?」獲得同意之後，再同女方入到舞池度一齊跳舞。
唔好同同性別嘅人一齊跳舞
根據國際慣例，兩位男士一齊跳舞，係代表佢哋唔願意邀請喺在場嘅任何一位女性，無形中表明佢哋係基佬。亦盡量唔好兩位女士一齊跳舞，尤其是喺有特別嘉賓嘅情況之下，要特別留意。
當女方主動邀請嘅時候
一般情況之下，女士係唔需要主動邀請男士，不過喺特殊情況之下，需要請長者或者貴賓嘅時候，就可以用特別身份噉表達：「先生，請您賞面。」或者話：「我好榮幸，可以同您跳舞嘛?」
兩位男士同時發出邀請嘅時候
當女士面對兩位或以上嘅男士邀請，最能夠俾面佢哋嘅做法係，全部都謝絕佢哋。若果係兩位男士一前一後噉行過嚟邀請，就可以「先到先得」為順序，接受先到男士嘅邀請，同時誠懇噉對後面嗰位話：唔好意思，下次啦，並且盡量要遵守承諾。
可唔可以一直同同一個人跳舞?
依照慣例，出席舞會嘅通常都係一對男女噉去，只要跳完第一隻舞曲就已經足夠。喺第二隻舞曲開始，大家應該有意識噉交換舞伴，識多啲其他朋友。
唔好輕易拒絕邀請
舞會係透過跳舞結交朋友、同朋友見面嘅場合，所以喺舞會嘅女士唔能夠輕易拒絕其他人嘅邀請。女士可以拒絕個別「覺得唔係幾好」嘅男士嘅邀請，不過要注意講嘢嘅語氣，要有禮貌噉表示拒絕。
男士嘅紳士風度
喺舞會上最能夠體現一個人嘅紳士風度。例如：跳舞嗰陣要保持一定嘅距離，左手輕輕扶住舞伴嘅後腰（高過腰部少少），右手輕輕托住舞伴嘅右手，尤其是喺旋轉嘅時候，男士一定要舞步穩健，動作協調，同舞伴一齊享受華爾茲嘅優美。萬一，發現女士有啲頭暈，男士一定要做好「護花使者」，護送佢返到原位。喺一首舞曲結束之後，要有禮貌噉將女士送返原位，道謝之後，再去邀請另一位女士。
幾時離開舞會
無論係參加朋友嘅私人舞會，定係正式嘅大型舞會，守時係最主要嘅禮儀，要準時到。至於幾時離開舞會最適合，朋友嘅私人舞會最好要堅持到舞會完之後先至離開，亦係對朋友嘅支持。至於其他舞會，最好唔好只係跳完一隻舞就算，俾人覺得只係為咗應酬吓，要令人覺得真係有心去參加。
舞火龍

舞火龍係香港島嘅傳統習俗，響銅鑼灣大坑同薄扶林村都有，當中大坑舞火龍最出名，而薄扶林舞火龍就相對少啲人知。舞火龍最遲響19世紀尾就已經出現，但實際幾時開始就查唔到。
舞踏

暗黑舞踏（粵拼：am3 haak1 mou5 daap6；日文：暗黒舞踏(ankokubutō)；英文：Butoh），簡稱舞踏，係源自二戰後嘅日本嘅一種舞蹈藝術。特徵係舞蹈員會用粉化到全身白色，然後跳出好慢嘅舞步，當中結合超現實嘅影像同氣氛。
舞蹈室

舞蹈室（dance studio）係指一間用嚟俾人練習跳舞嘅房，會有練功扶手等嘅架生。
美國存託憑證

美國存託憑證（American Depositary Receipt，ADR），又叫做美國預託證券，係大多數嘅外商公司喺美國嘅股票市場交易股票嘅工具。
美國州份

美國州份（英文：U.S. state、American states）係美國入面可以同美國聯邦政府共享主權嘅行政區，而家一共有50個。因為各個政治實體嘅主權同聯邦政府係共享嘅，所以一個美國人可以同時係聯邦嘅公民同埋佢所居住嘅州嘅居民。根據協定，各州嘅居民可以隨意更動佢地嘅戶籍同埋居住地喺聯邦裏面，喺州同州之間搬遷唔需要政府嘅同意，不過有啲特定嘅法庭命令限制嘅人（例如假釋犯或者共享監護權嘅離婚伴侶嘅子女等）除外。

史
美國1776年立國嗰陣，得13個州，之後經過逐漸增長，到1959年先後加埋阿拉斯加州同夏威夷州，就一路都有50個。

地圖
滑鼠指埋去睇粵文譯名，㩒入面睇州份介紹。
美國大陸航空

美國大陸航空（Continental Airlines）係美國一間航空公司，1934年開張，2012年併入聯合航空。
美國太空總署

美國國家太空總署（英文：The National Aeronautics and Space Administration，縮寫NASA）係美國負責太空計劃嘅機構，響1958年7月29號成立。佢亦都負責長遠係民用同軍用嘅宇航研究同埋太空探索。
美國市場學協會

美國市場學協會（英文：American Marketing Association）係美國嘅一個市場學專業組織。喺廿一世紀初可以話係世界市場學界嘅權威。
美國廣播公司

美國廣播公司（American Broadcasting Company，簡稱ABC）係美國一間電視台，1943年開台提供電台廣播，1948年提供電視廣播。而家佢係和路迪士尼公司嘅子公司。
美國女子足球代表隊

美國國家女子足球隊（United States women's national soccer team，簡稱USWNT），係由美國足球聯盟搞、代表美國出戰國際比賽嘅女子足球隊，隊波一路以唻喺女子足球壇都係超級強國。
喺下便嘅數據體現到：
美國國家女子足球隊大部分時間喺國際足協嘅世界排名係第一位。而有世界排名咁耐以唻隊波嘅最低排名係第五。
FIFA女子世界盃由1991年開始到2019年嗰八屆，美國女子足球代表隊屆屆入到三甲，攞到四冠一亞三季成績，但係喺2023年FIFA女子世界盃，美國女子足球代表隊16強同瑞典女子足球代表隊踢足120分鐘都係0：0打和，結果响互射十二碼輸4：5，未能晉級八強。
由1996年到2024年八屆奧林匹克運動會嘅女子足球賽入便，攞到五金一銀一銅成績。
美國國際集團

美國國際集團（英文：American International Group，AIG；紐交所：AIG）係一間美國跨國保險同金融服務集團，總部嚮紐約市美國國際大廈。歐洲大陸總部嚮巴黎 La Défense、而亞洲總部嚮香港中環。根據2008年度《福布斯》（Forbes）雜誌全球2000大跨國企業名單，AIG 係第18大。因為金融海嘯，美國國際集團得到美國奧巴馬政府打救
。

史
美國國際集團嚮1919年由施德（Cornelius Vander Starr）創辦。
美國夢

美國夢係美國嘅一套核心價值，包含民主、自由、人權同社會平等，亦係好多移民去美國嘅人所追求嘅夢想。
議論文

議論文（粵拼：ji5 leon6 man4）係一種剖析事理，論述事理，發表意見，提出主張嘅文章類型。
議長

議長（粵拼：ji5 zoeng2；英文：Speaker）係（立法）議會機構嘅最高代表或會議監管人，負責主持會議同領導議會嘅工作。

議長以外嘅稱呼
中華人民共和國嘅全國人民代表大會同佢常設最高機關常務委員會嘅議長叫做「全國人民代表大會常務委員會委員長」。
古巴共和國嘅全國人民政權代表大會同佢常設最高機關常務委員會嘅議長叫做「全國人民政權代表大會主席」。
香港立法會、澳門立法會嘅議長叫做主席；而香港嘅「內務委員會主席」同澳門嘅「副主席」相當於副議長。
朝鮮民主主義人民共和國最高人民會議嘅一院制嘅議長叫做「最高人民會議常任委員會委員長」。
中華民國（臺灣）嘅國會係立法院，議長叫做「立法院院長」、直轄市同縣市級嘅地方議會就叫議長、鄉鎮市民代表會嘅首長就叫主席。
越南國會嘅議長叫做「國會主席」。
議報

《議報》，係一份響美國發行嘅中英文報章，2001年創刊，創辦人係楊建利，政治立場係自由主義，支持中國民主化。
議會共和制

議會共和制（Parliamentary republic），係共和制嘅一種，屬議會制，由議會選出嘅總理掌握國家最高權力，而總統只係虛位元首。
呢篇議會共和制係政治類嘅楔位文章，未完成；麻煩你幫手加下料，充實佢。
譴責

譴責 (英文：Censure) 係一種政治嘅手法，就係去提出好強硬嘅唔贊成或者批評。不過，呢啲同不信任動議唔一樣，一般都唔會對畀人批評嗰個有任何嘅刑罰。
議政府

議政府（ji5 zing3 fu2）（韓文：의정부시／議政府市 Uijeongbu si */?）係韓國京畿道中北面嘅一個市。東面係抱川同埋南楊州，西面同北面係楊州，南面同首爾連住。
議會

議會係政府立法機關，國嘅議會就叫國會，入面嘅議員可以由直接選舉（中文：直接選舉）或間接選舉（中文：間接選舉）選出，又或者由政府委任。
呢篇議會係政治類嘅楔位文章，未完成；麻煩你幫手加下料，充實佢。
議會-經理制政府

議會-經理制政府係主要兩種美國地方政府組成嘅方法之一，相對於市長-議會制政府。喺大部份有超過1萬2000人嘅城市度都會採用呢種制度嚟組成政府。
喺呢個制度入面，市政府嘅政策制定、立法、撥款同執行監督等權力係由一個由5至11位民選議員組成嘅市議會負責。市長喺呢個制度入面通常只有象徵性嘅職能，例如代表該城市對外，或者只係市議會嘅一個成員，通常都會兼任市議會議長。市政府嘅日常運作同執行市法規嘅權力則由市議會任命一位市經理或者類似嘅職位負責。市經理對市議會負責，佢嘅職責通常都會喺委任合約度詳細列明。理想嘅市經理最好係能力高、冇黨派嘅，但係實際上好難搵到呢樣嘅市經理。
議員

議員（粵拼：ji5 jyun4；英文：Legislator），又叫代議士、民意代表、政治代理人，係由人民選出、喺議會等各種立法機關代表人民行使政治權利嘅公職人員。按字面意思解釋，係指代表多數人嘅意思，都等於群眾嘅意見領袖。喺現代嘅代議制度入面，人民藉由選舉選出民意代表，嚟行使間接民主嘅權利。
華安

華安係中國福建漳州一縣，面積1315平方公里，人口16萬。
華子

正仁親王妃 華子（日文：華子／はなこ Hanako，1940年7月19號—）係常陸宮正仁親王老婆，原名津輕華子（日文：つがるはなこ ），同時係有栖川流書法（日文：有栖川流）正式繼承人。佢係二戰後唯一一個出身於華族嘅親王妃。
佢祖先係水戶藩第六代藩主德川治保，阿媽係毛利家毛利元雄大囡津輕久子，同祖先嘅後裔有雍仁親王妃勢津子（日文：雍仁親王妃勢津子）同埋宣仁親王妃喜久子（日文：宣仁親王妃喜久子），而太爺係德川慶勝，係德川慶喜堂細佬。
華富邨

華富邨（英文：Wah Fu Estate）係香港一個公共屋邨，位於香港島南區瀑布灣，附近有貝沙灣豪宅、置富花園、雞籠灣咁。華富邨首期嚮1967年11月起好。最多人住時候有5萬人口，而家重有人住，傳聞風水同風景都好好，呢度有唔少居民坐平治出入，退休法官李柏儉、香港十大傑青姜炳耀都住過。
華富站

華富站（英文：Wah Fu Station）係香港一鐵路車站，喺香港島瀑布灣華富邨，歸港鐵南港島綫西段，而家重建議緊。
編輯
南港島綫西段（計劃緊）
華富街道

華富係中國廣東深圳福田區下邊嘅一個街道，叫華富街道，下轄10個社區。
聖圖班

聖圖班（法文：Saint-Aubin），係法國布爾岡黃金丘嘅其中一個市鎮。
聖國瑞一世

聖國瑞一世（St. Gregory I，又譯聖額我略一世，大概540年—604年3月12號），基督教譯大貴格利（英文：Gregory the Great），係羅馬天主教第64任教宗。佢喺公元590年9月3號獲選為教宗，1298年3月3號列為聖師。
聖國瑞三世

聖國瑞三世（St. Gregory III，又譯聖額我略三世，690年—741年11月28號）係羅馬天主教第90任教宗，731年到741年在位。佢在任期間其中一個主要爭議係聖像破壞運動。
國瑞係敘利亞人，係羅馬天主教最後一個亞洲出世嘅教宗。佢死後，連續千幾年嘅所有教宗都係歐洲出世，直至南美洲出世嘅方濟各喺2013年上任教宗。
聖地亞哥朝聖之路

聖地亞哥朝聖之路，又叫聖雅各伯之路，係西歐各地通去西班牙聖地亞哥金波斯特拉主教座堂嘅朝聖路徑，1998年畀聯合國教科文組織列入世界文化遺產。
聖地亞哥都會大區

聖地亞哥都會大區（Región Metropolitana de Santiago），係智利其中一個大區，首府聖地亞哥。
聖國瑞二世

聖國瑞二世（St. Gregory II，又譯聖額我略二世，669年—731年2月11號）係羅馬天主教第89任教宗，715年到731年在位。
聖國瑞七世

聖國瑞七世（Gregory VII，又譯聖額我略七世，1015年—1085年5月25號）係羅馬天主教第157任教宗，1073年到1085年在位。
聖地

聖地係亞巴郎諸教（猶太教、基督教同伊斯蘭教）入面響西亞黎凡特範圍被認為係神聖嘅地方，位置大約係約旦河同地中海之間，即係約莫等同巴勒斯坦地區。
聖地亞哥

聖地亞哥（西班牙文：Santiago）係智利嘅首都同最大城市，人口六百幾萬，佔全國人口超過四成。
維基同享有多媒體嘅嘢：
Santiago de Chile（類）
西瓜汁

西瓜汁係用西瓜榨出嚟嘅果汁嘢飲。因為西瓜肉含水量比較高，所以好易榨到汁出嚟。
西瓜甜不甜

《西瓜甜不甜》係星加坡新傳媒私人有限公司製作嘅電視劇，由陳莉萍、劉謙益、白薇秀、陳羅密歐、洪慧芳、許美珍、陳泰銘、章證翔、宗子傑、謝靜儀、陳楚寰、莊惟翔同埋林梅嬌主演。
西田一翔

西田一翔（1998年4月28號—）係日本足球員，司職中場，效力過大阪飛腳。
西瓦星

西瓦星（Siwa），即係小行星140，係太陽系小行星帶嘅一粒小行星，喺1874年10月13號發現。
西瓦鹿

西瓦鹿（學名： Sivatherium）係偶蹄目長頸鹿科嘅其中一個屬。
西瓜波

西瓜波，係香港舊時一種波，出面係有紅白兩色、類似西瓜紋理間條花紋嘅硬膠，入面空心，舊時好多細路都會玩，當佢足球踢。
西瓜園遺址

西瓜園遺址（粵拼：sai1 gwaa1 jyun4 wai4 zi2）係中國廣東省廣州市嘅其中一個遺址，喺人民中路嘅舊時豐寧路同太平北路嘅交界口嗰頭，廣州日報社嗰邊。嗰度之前係可以畀成萬人入到去開大會嘅廣場。喺民國初期，廣東省商團聯防總部就喺呢度搞過；嗰度重係商團軍嘅訓練操場。

所謂「西瓜園」
點解呢度係嗌「西瓜園」嘅名？其實都有個古仔響度。
之前有位嗌「郭順」嘅人，成日就好鍾意去吹水、賭錢、甚至做鹹濕佬、酒鬼都嚟埋，就係唔識做嘢。佢之前成日幫人䤵髮，點知佢次次都係䤵痭個頭先至得，甚至連人哋條眼眉毛都剷埋，搞到個個人客都唔夠膽幫襯佢，所以佢成日窮到乞食都有。
有年春節，第啲䤵髮佬都忙到屄噉滯，而郭順就得閒冇嘢做，就諗住點快啲賺錢先至好。而嗰時咁啱嚟咗位扮到好似農夫噉嘅人攞住個大袋嘢嚟，就喺郭順間䤵髮鋪隔籬慢慢噉放低，就話要䤵髮。而郭順就一邊幫人䤵髮，一邊重嗌人睺實個大袋。嗰時農夫就噉諗喇：「個袋入面裝住啲乜啊？唔通係銀両？」而郭順就詐諦唔小心踢到下個袋，點知響咗「KANG」一聲。而農夫就嚇餐懵，就好小心噉將布袋收埋喺掂唔到嘅角落頭。
而郭順睇咗下佢做就噉諗：「佢話得好啱，如估唔係銀両嘅話，都使唔使噉畀人睺住啊？肯定係鄉下佬攞住啲銀両入大城度攞年貨啦。如估我攞咗呢啲銀両嘅話，噉咪過餐懵！？」點知郭順就諗住想殺咗佢。佢見到四周圍冇人，就趁住農夫瞇埋對眼嗰陣，用把剃刀割咗佢條頸，點知農夫噉就死咗喇。
而郭順打開咗個袋睇下，結果就O嗮嘴。發現個袋入面裝嘅唔係銀両，係拜神用嘅瓦粲！點知呢位農夫係入城探親家，而親家就嗌佢買咗啲瓦粲返去，驚住打爛先至喺條路度行得好小心，點知就半佬俾人殺咗。而郭順就驚到鼻哥窿都冇肉咁滞，因為殺人要填命，結果佢好急噉喺䤵髮鋪嘅後面挖咗個凼，將條鹹魚同瓦粲一齊丼埋落個凼入面。
而郭順喺撳埋啲泥嗰陣就嘑著：「農夫肯定實嚟報仇。」點知佢就先搵咗嚿瓦粲嚟寫咗坺字：「你又錯時我又錯，瓦粲使乜嚟托住？如估諗住嚟報仇嘅話，除非隻馬生隻角出嚟！」喺郭順寫完呢坺字之後就諗話：「馬邊識生隻角㗎！」，就咩事都冇發生過啦，佢將啲瓦粲丼喺條鹹魚嘅上面，再用啲泥撳埋，之後就走咗佬喇。喺佢走咗佬之後幾年，呢嚿荒地就生咗樖好靚嘅大西瓜出嚟，重結咗果添。
而廣州就喺呢年嚟咗嗌「駱秉章」嘅知府人士嚟做官。就喺嗰日熱頭，就咁啱經過呢度，嗰時佢好口渴到鬼就諗住入去間寮度搵水嚟飲，點知冇人喺間寮入面。喺知府啲人就快失望嗰陣，發現間寮嘅後院有隻大西瓜。佢諗住附近冇乜人響度就摘咗佢嚟食喇。
點知後面班隨從喺劏開嚿西瓜嗰陣就發現一大堆血響度！！！知府就諗喇，唔通有竟轟？就即刻嗌人去立案，查吓呢單嘢係邊個搞屎棍嘅。結果一搵就凈係搵到嚿瓦粲同骷髏骨響度。而知府就睇住上面寫住嗰兩句：「如估諗住嚟報仇嘅話，除非隻馬生隻角出嚟！」點知個官係姓駱，唔通單嘢同佢有拉臣？佢身為父母官就更加查清楚單嘢係邊個搞嘅。而知府就問咗吓附近啲人就知發生咗啲乜事。即刻通緝嗰位疑兇。
而郭順殺咗人之後就返咗去屋企度避難，過咗幾年又冇咩動靜就嚟廣州嘅賭場入面賭錢。有一日佢贏咗好多錢返嚟就好開心，點知就有咁啱得咁嘺，知府班人馬殺到埋嚟，將郭順捉咗，原嚟就係嗰日輸咗錢嘅賭徒嚟咗衙門入面報案攞錢嚟獎嘅。而郭順睇到啲瓦粲就嚇到鼻哥窿都冇肉。因為證據確鑿，冇得抵賴，結果俾班官捉咗去斬頭。
之後老一代嘅廣州啲人話農夫終於都可以瞓得安樂，就係因為「馬生角」呢3個字。之後啲人話呢度係西瓜園喇。

史
喺1927年12月11號，嗰班反國民黨嘅武裝反對派就搞咗單白色嘅恐怖組織活動，就喺中國共產黨嘅領導下爆發咗廣州起義，而起咗間功能民主政權嘅廣州蘇維埃政府。嗰年12月12號中午，廣州市入面300幾位工農兵嘅人就喺呢度開咗個廣東人民撐蘇維埃政府嘅大會。而廣州蘇維埃政府代理主席兼人民海陸軍委員同廣州起義嘅總指揮領導人——張太雷，就喺西瓜園嗰度宣佈廣州蘇維埃政府同埋發佈佢嘅政綱演講大會，但佢喺個會結束咗之後，返去廣州起義指揮部半佬就俾人偷襲打死咗。喺1950年，人民解放軍中南軍區某醫院就喺呢度整咗間醫院響度。

特色
而家嘅西瓜園遺址附近，之前係賣固話同衫褲嘅，而家呢度係一笪賣手機同眼鏡嘅批發地區。附近重有間廣州日報總部，有好多書同報紙都喺呢度出入貨嘅。
賊美人

賊美人 (1942年)，一齣1942年嘅大陸劇情片，孫敬執導，李绮年、文逸民主演。
賊美人 (1966年)，一齣1966年嘅香港粵語長片，楚原執導，謝賢、江雪主演。
賊佬試沙煲

- 賊佬試沙煲以前嘅屋會有窿，賊會呢啲洞爬入去，但係佢哋最怕有人埋伏，趁佢爬入去嘅時候，打爆佢嘅頭。所以賊佬試沙煲嘅意思，先把沙煲伸入去，如果有人埋伏打，會打碎沙煲，賊就會立即走。
- 正寫應該為"茶佬試砂煲"，以前煲茶嘅器具係缸瓦瓷器，亦係俗稱砂煲；當個茶煲爛/穿咗，箍煲(傳統缸瓦瓷器維修方法)/補煲後攞返黎，都無人知會唔會漏水，唯有通過當時人(煲茶人)用水測試先知。通常形容人們處理問題時，並沒有明確解決方案或者方法時，胡亂嘗試。所以偈後語應該係 茶佬試砂煲-試過先知。
賈靜雯

賈靜雯（粵拼：gaa5 zing6 man4；英文：Alyssa Chia；1974年10月7號—）係臺灣嘅女演員同主持人，1990年因為拍咗愛之味屬下嘅妞妞甜八寶廣告先至踏入演藝界，隨後喺華視做過兒童節目嘅主持人而成為臺灣嘅名女演員。

生平
賈靜雯喺1974年喺臺灣臺北出世，16歲嗰時俾星探發掘咗佢去拍愛之味屬下嘅妞妞甜八寶廣告先至踏入演藝界，同年亦開始喺華視屬下嘅劇集——《佳家福》而出鏡。隨後亦拍咗《母雞帶小鴨鴨》同《又凉又暖的季節》。雖然1993年跟阿爸去咗中國大陸嘅天津，重考入咗南開大學東方藝術系搞進修重考入埋北京電影學院。雖然會有機會成中國大陸屬下藝人，但因為阿爸經商肥佬令家庭經濟狀況惡化令佢要返去臺灣繼續發展，隨後亦先後拍過《那一年我們都很酷》、《我的爸爸是主播》、《水晶花》、《情愛紅塵》、《碧海明月心》、《四千金》、《施公奇案之玉簫神笛》、《天使夜未眠》、《明天有你》等好多部影視作品。尤其《四千金》呢部重攞埋金鐘獎屬下嘅戲劇類最佳新人獎。喺1999年拍嘅《七世夫妻之梁山伯與祝英台》亦攞咗民視嘅收視冠軍，連2000年嘅《飛龍在天》都唔例外。2001年開始加盟娛樂節目之後將重心轉向中國大陸市場，之後先後拍咗《大漢天子》、《倚天屠龍記》、《超人氣學園》、《至尊紅顏》、《神醫俠侶》、《布衣天子》呢啲劇集。2003年俾英國雜誌《男人幫》列咗佢做全球百大性感靚女（亞洲區）第一，但第二年因為佢生孲𤘅子等個人原因而好少喺演藝節目入面出現直到2005年先至重返娛樂界做拍戲嗰行。
從2012年開始，佢出咗第一鉼個人樂帶——《Make a Wish》重同馬德鐘一齊，拍咗《同在屋檐下》劇集。之後亦先後拍咗《幸福稍後再播》、《我愛你愛你愛我》、《宮鎖連城》、《天龍八部》、《十七歲》、《隱形的翅膀》呢啲劇集。綜藝節目方面，佢先後做過《旗開得勝》同《綜藝戰艦》嘅主持，亦做過《康熙來了》同埋《女神的新衣》、《The Amazing Race深圳衛視版》呢啲綜藝節目嘅嘉賓。尤其喺2017年，佢同修杰楷一齊搭檔，攞咗深圳衛視節目——THE AMAZING RACE第四季嘅總冠軍兼末代冠軍。

獲獎記錄
賈靜雯積累入行多年以嚟嘅演出經驗，喺2019年憑臺劇《我們與惡的距離》攞到視后，之後亦接拍Netflix所製作嘅網絡劇集《罪夢者》。
賊鷗

賊鷗係鴴形目嘅一種雀，生物分類係賊鷗科（Stercorariidae）下面唯一嘅屬賊鷗屬（Stercorarius）。
輓聯

輓聯，一般係家族、親友、下屬、朋友、對死者嘅悼念嘅詞句。可以係對聯嘅格式，分為上下聯，直寫分開響兩邊。用白色布匹造成。
輔仁大學

輔仁大學（英文：Fu Jen Catholic University），別稱「天主教輔仁大學」，簡稱輔大，係臺灣一間大學。中文校訓係「真善美聖」，而拉丁文校訓就係Veritas, Bonitas, Pulchritudo, Sanctitas。
輔大嘅前身係1925年喺北京創立嘅北平輔仁大學，1951年因中共命令而停辦，到1961年喺臺北復辦。2013年有學生27,000人。而家有十二個學院，係文學院、藝術學院、醫學院、傳播學院、教育學院、理工學院、外語學院、民生學院、織品紡織學院、法律學院、管理學院、社會科學院。
輔助警察

輔助警察（簡稱輔警，英文普遍稱為Auxiliary Police，英國稱為Special Constabulary，美國稱為Special Police），係協助正規警察，提供額外警力嘅人員。
輔

輔，恆星之一，星官之一，歸紫微垣。傳統上星官只得佢一粒星，然而大清儀象考成，增補三粒。
輔之星，又叫輔星，好近北斗開陽。輔星視等三等九九。離地球八十三光年。相對而言，開陽就光好多，係二等〇四。
西洋星座中，屬大熊座，為80星。西洋叫佢做Alcor，意思係遺漏或遺忘，睇漏眼咁解。

星官
轉歸入紫微垣，係北斗附官。七星中開陽左近。
儀象考成附多三星，輔增一、輔增二、輔增三。
星官分野
輔仁文社

輔仁文社係香港一社團，活躍喺大清末葉。佢係當時居香港唐人，在港受過西方敎育，關心中國變革，以開啟民智做宗旨。裏面唔少成員，後尾成爲革命黨興中會嘅骨幹。所以有史上講輔仁文社，係興中會嘅前身。
輔仁文社喺一八九二年三月十三號成立，時爲大清光緒十八年，會址喺中環百子里，骨幹有楊衢雲、謝纘泰等人。一八九五年二月，卽光緒廿一年，唔少成員加入興中會，當時正值大清同日本打甲午戰爭末段，幾個月後大清戰敗，簽馬關條約。
舊址都變晒民居爲主。香港政府後尾立香港文物徑，喺百子里豎咗塊牌匾，以誌輔仁文社嘅史績。舊址可以由結志街，百子里樓梯上去。
輋

輋係中國華南一個少數民族，被認為係瑤族分支。佢哋種田嘅方法同漢人唔同，會喺斜坡上面種，被叫做輋地。
香港新界有唔少地方都流傳用「輋」命名嘅地名，譬如沙田區嘅禾輋、北區嘅坪輋、西貢區嘅菠蘿輋。
呢篇輋係關於族群嘅楔位文章，仲未完成嘅。麻煩你幫手補充佢嘅內容。
輓歌

輓歌（英文：elegy）係指一種題材嚴肅嘅詩，好多時係講喪失咗身邊嘅人嘅悲哀。
舒文

舒文（粵拼：syu1 man4；英文：Schumann Lee），係香港音樂監製，間中亦會作曲同編曲。佢自己創立Zoo Music Studio。「舒文」係佢嘅筆名，係嚟自德國作曲家羅伯特·舒曼嘅姓氏（德文：Schumann），而佢嘅真名則一直唔願向外界公開。

2019年
AGA - Tonight（監）
AGA - Everyday（監）
AGA - Two at a time（監）
Dusty Bottle - You Don't Know Me（監）
Dusty Bottle - 問世間情是何物（監）
Dusty Bottle - What Did You Say（監）
JW - 逃生門（編、監）
Mr. - 細說。叫喊（監）
布志綸 - 如果我們的語言是威士忌（監）
田蕊妮 - 最親（監）
田蕊妮 - 側面（監）
田蕊妮 - Simple Love Song（監）
田蕊妮 - 青春常駐（監）
田蕊妮 - 百年不合（監）
田蕊妮 - 心酸的情歌（監）
田蕊妮 - 半天假（監）
田蕊妮 - 等（監）
何雁詩 - 包庇（監）
舒懷茨州

舒懷茨州係瑞士一行政州域，全州面積908平方公里，人口16萬，州府舒懷茨。
舒曼

舒曼（Robert Schumann，1810年6月8號—1856年7月29號）係德國作曲家，曲風屬浪漫主義。

生平
1810年，舒曼出生自德國薩克森小鎮茨維考一個書商家庭。童年最大興趣係文學，熱衷寫作小說，散文。12歲時組成一個小型管弦樂隊，之後又搞文學社。舒曼青春期時，父親引導佢他向音樂方面發展，然而母親希望佢讀法律。
1828年，舒曼中學畢業，父親又去世，就如母親願望，去萊比錫學習法律，第二年又到海德堡繼續學習。
1830年，舒曼受法蘭克福一場帕格尼尼演奏會影響，從此立志要成為一名鋼琴家，最終行上作曲家道路。
1833年，23歲就創作自己第一部傑作，同一主題同十二格變奏《交響練習曲》，之後係1834年至1835年間創作《狂歡節》，係一部由二十一個樂章組成鋼琴傑作，亦係舒曼代表作之一。
1834年，舒曼創辦一份音樂評論雜誌，並用弗羅列斯坦，尤斯比烏斯作為自己筆名，兩個人觀點體現作者本人思辨統一。
1836年，舒曼26歲時，無停止學習鋼琴，係維克教授處學習時結識教授個女克拉拉，但愛情受兩家人反對。終於1840年，萊比錫郊區Schönefeld鎮同克拉拉結婚。兩人育有八名子女，但多數夭折。
1843年，萊比錫音樂學院任教。
1844年，赴德雷斯頓任合唱團領隊。
1850年，舒曼搬到杜塞爾多夫，擔任樂隊指揮。
1854年，曾因精神分裂一度投萊茵河自殺，幸被船夫救起。之後，被送入波恩一家精神病院，期間克拉拉一直照顧他。
1856年，舒曼晚期係精神病院因感染梅毒去世。舒曼同克拉拉墓地都係波恩。
舒子晨

舒子晨（英文：Nikita Shu，1991年5月6號—），本名陳盈穎，係台灣新生代女藝人。佢曾經係綜藝節目
《大學生了沒》固定班底。參加電視選秀節目超級模王大道2參賽者，最後名次為第六名，以舞蹈、鋼管、合作。
2016年與夏語心同茵茵共組新團體犯規小姐；2015年出個人單曲「鐵血公主」。
2017年上旬出個人寫真集，尖端出版出版。
2017年中旬創新節目助理主持同納豆主持同學！搞什麼鬼？；2017年末，接替徐薇同陳建州一齊主持上班這黨事。
舒川

舒川（韓文：서천군／舒川郡 Seocheon gun */?）係大韓民國忠清南道嘅一個郡。
舒拉寶娃

舒拉寶娃阿爸阿媽早年住喺白俄羅斯。為咗避開切爾諾貝爾核災帶嚟嘅影響，全家搬咗去俄羅斯，之後生咗莎拉波娃。
佢兩歲嗰年，全家又搬咗去索契，識咗網球手耶夫基尼·亞歷山德羅域治·卡菲爾尼哥夫（Евгений Александрович Кафельников）嘅阿爸亞歷山大•尼各芝莫域治•卡菲爾尼哥夫（Александр Никодимович Кафельников）。四歲嗰年，舒拉寶娃喺亞歷山大嗰度得到咗渠第一塊網球拍，開始練習網球。
幾年後，佢移咗民去美國，接受網球訓練，但係重保留住俄羅斯國籍。
2003年11月，佢同一間模特兒公司簽約，成為模特兒。
2012年8月，佢喺美國推出個人糖牌子Sugarpova，重親自代言推廣，賣得唔錯。

球員生涯
舒拉寶娃係右手揸拍，2001年4月19號（14歲生日嗰日）轉打職業賽。
佢係底線型球員，佢正反手嘅擊球力量、深度、角度都好好。喺發球方面，佢職業生涯初期第一發球同埋第二發球好有力量，普遍認為係最好嘅發球手之一。但係自2007年起，佢嘅膊頭傷降低咗佢發球嘅效率。
由於依賴力量打比賽，職業生涯初期莎拉波娃比較鍾意節奏快嘅硬地同埋草地比賽，相反對節奏慢嘅泥地場地並唔適應。佢自己都承認，比起其他場地，佢喺泥地場上面嘅動作並唔協調。後來，佢喺泥地比賽嘅成績一路改善，2010年5月喺法國斯特拉斯堡攞咗佢職業生涯第一個泥地賽事冠軍，2012年更加喺網球四大滿貫賽事之一嘅法國網球公開賽（泥地）攞咗冠軍。
舒拉寶娃以喺擊球時大嗌出名，同美國一代球手莎莉絲有得比，而舒拉寶娃嘅大嗌聲甚至喺2005年溫布頓網球公開賽其中一場比賽入面達到破紀錄嘅101分貝。
佢2020年2月宣佈掛拍。
辣伙頭

《辣伙頭》（英文：Hot Chef）係香港電視娛樂製作嘅真人騷烹飪比賽節目，由陶大宇、郭政鴻、楊尚友主持，陳炳銓旁白，喺2020年2月10號到2月28號逢禮拜一到五22:30-23:00喺ViuTV播。
節目有8位女參賽者：鄧月平、郭奕芯、陳海寧、陳欣妍、洛兒、蘇菲、沈殷怡、余逸思，一齊比併廚藝。坊間將呢個節目睇成「ViuTV版《美女廚房》」，亦有話覺得有啲似《我要做廚神》（MasterChef）。

參賽者簡介
下表資料係拍呢套節目嗰刻嘅狀況。

賽制同賽果
頭兩個禮拜賽制係每集贏家會攞到襟章，每個禮拜分別結算一次，最少襟章嘅就要參加下個禮拜一嘅淘汰賽，有機會被淘汰（兩個禮拜分別淘汰兩個人同一個人）。
最後一個禮拜先淘汰出四強，然後分兩組單對單，爭奪兩個決賽席位，輸咗兩位參加復活賽，爭奪最後一個決賽席位，最後三強參加決賽，贏到就係冠軍。

相關宣傳
為咗宣傳呢個節目，ViuTV喺2019年12月9點中午12點半搞咗個「《辣伙頭》Lunch廚熱身賽」，用Facebook做直播，3位主持同8位參賽者都有份拍。

濕碎事
沈殷怡同陳欣妍喺第4集合作比賽，因為身材養眼而畀網民歡迎，由於兩位都叫「Shirley」，所以被叫做「Double S」。另外佢哋兩位都有唔少共通點，譬如中文名讀音幾似（「殷怡」同「欣妍」），都係22號出世，小學都係讀聖士提反女子中學附屬小學。由於「Double S」大受歡迎，電視台就食住個勢幫佢哋開拍新節目《美女郊遊遊》，搵佢哋兩位一齊行山。
ViuTV原先諗住搵鄭中基主持呢個節目，但鄭中基提出條件要搵埋方力申同梁漢文一齊主持，而ViuTV覺得噉樣太似無綫電視嘅《美女廚房》，所以傾唔成，另外搵咗陶大宇同郭政鴻做主持。。

節目調動
2020年2月28號：由於21:30－22:15播《性敢中環》大結局，之後嘅節目需要順延播出，所以呢個節目順延到22:45－23:15播。
辣木科

辣木科（粵拼：laat6 muk6 fo1；學名：Moringaceae）係雙子葉植物綱十字花目嘅一個科。
辣木

辣木（粵拼：laat3 muk6；學名：Moringa oleifera）係辣木科辣木屬嘅長年生熱帶落葉喬木，原產自印度西北近喜馬拉雅山腳。

用途
佢可以用嚟當菜食，又可以提煉精油做護膚。
辟棉系列

辟棉系列（英文：Pikmin），跟標準官話音就叫皮克敏，係由宮本茂創造、任天堂發行嘅一隻即時戰略遊戲，畀玩家指揮辟棉呢種類似植物嘅細隻生物周圍採集資源、建築同埋打怪獸。
辣子雞

辣子雞係川菜菜式，四川同重慶都好常見，將由花椒、辣椒、薑、蔥、蒜等香料同雞肉一齊炒熟。
辣手摧花

《辣手摧花》（英文：Shadow of a Doubt）係套1943年美國電影，由娣莉莎胡烈、約瑟哥頓、麥當奴加利主演，希治閣執導。
辣伙頭·開火

《辣伙頭·開火》（英文：Hot Chef On Fire）係香港電視娛樂製作嘅真人騷烹飪比賽節目，亦係《辣伙頭》嘅第二輯節目。節目由楊尚友主持，喺2020年7月27號到8月14號逢禮拜一到五22:30-23:00喺ViuTV播。
皆因2020年上半年受武漢肺炎疫情影響，ViuTV原定出埠拍嘅綜藝節目暫時無得拍，加上年頭播出嘅《辣伙頭》有唔錯口碑，所以ViuTV決定盡快開拍新一輯《辣伙頭》。

參賽者
參賽者陣容有嚟自上一輯嘅沈殷怡、余逸思、陳欣妍、陳海寧、郭奕芯，再加埋新加入嘅譚凱倫。另外有兩位男藝人黃奕晨、楊天宇都有份參賽。
第1集由大會安排分成紅藍兩組，每組4人，到第9集再由每位組員一人一票揀一位組員轉去另一組。

賽制同賽果
呢輯節目形式類似上一輯第8集，有經營餐廳嘅元素，不過就會喺真正嘅餐廳拍。參賽者會分成紅藍兩組各自打理餐廳，睇下邊組經營得好啲。
成個節目總共有七個主題要挑戰，第一日籌備同試煮，第二日就正式比賽，頭五場都係用盈利（營業額減成本）嘅高低去分輸贏。搞完頭一場比賽後，由於發現淨計盈利可能令參賽隊伍忽視食物同服務質素，由第二場比賽開始引入負評卡制度，如果有食客畀負評卡，就要扣減盈利。而最後兩場就由評判嘅評價決定輸贏。
另外頭六場比賽都加插咗小遊戲環節，贏咗嗰隊會有額外資金或者對比賽有幫助嘅獎勵。
辣味

辣，又叫辣味，係種味，畀人刺激嘅感覺，而呢種味唔淨只味蕾感受到，口腔入面各種細胞嘅神經都可以感受得到。每個人接受辣嘅程度都好唔同，有啲人完全唔食得辣，亦有啲人好食得辣。
豆目

豆目（Fabales）係被子植物雙子葉植物嘅其中一個目嘅植物，下面有4個科，包括豆科。
豆粉

豆粉又寫做荳粉，係用黃豆整嘅澱粉，可以用嚟埋芡。日本人會用豆粉整甜品。
豆腐火腩

豆腐火腩係香港一味小菜，亦係茶餐廳碟頭飯常見嘅餸，夾埋做豆腐火腩飯。
豆腐火腩主要材料有豆腐同火腩（隔夜燒腩），有啲煮法會落埋枝竹、草菇等配料。常見做法係先將豆腐炸到金黃，再將豆腐、火腩同配料落鑊炒一炒，再倒個蠔油獻汁落去炆一陣就得。

文化
香港網絡文化入面，豆腐火腩飯係「男人嘅浪漫」。
2017年6月，香港快運將旗下一架空中巴士A321改名做「豆腐火腩飯」。
2017年8月，有香港商家發明同推出豆腐火腩罐頭。
豆腐頭

豆腐頭（Tau Fu Tau）係中國深圳南便一座山，係梧桐山南便一支。佢西便有梧桐山尾，南便有大同頂，東北便係梧桐山主𡶶。
豆腐頭係沙頭角河同深圳河其中一個源頭。
座標:  北緯22°34′14.62″東經114°11′40.84″
豆科

豆科（粵拼：dau6*2 fo1；學名：Fabaceae），又嗌蘇木科（sou1 muk6 fo1），係豆目下面其中一個科嘅植物，約莫有751屬同超過19,000個品種。
豆腐泡

豆腐泡（又寫豆腐卜）或者豆泡（又寫豆卜），係種用豆腐整嘅嘢食，外邊炸過，入面變成海綿狀。
豆腐渣工程

豆腐渣工程係指建築工程入面偷工減料導致相關建築物倒塌或唔符合規定，字詞經常喺中國場景出現。字詞最早喺1998年出現，但作為中國嘅社會問題，去到2020年代仍然未有解決，繼續做成人命傷亡。

名字由來
呢個字詞最早出自中華人民共和國前總理朱鎔基嘅口中。 1998年夏季中國發生特大洪水，朱鎔基喺視察發生潰堤嘅九江市時候，首先問及九江決口嘅防洪牆問題，朱鎔基怒斥呢個係「豆腐渣工程」。
後來中國大陸各地接連被揭發多處因為有關人士貪污腐敗而唔合規定或發生意外嘅建築，「豆腐渣工程」一詞就經常出現喺各大媒體。因豆腐渣係一種軟爛易塌嘅食物，故以此嚟比喻。

成因
豆腐渣工程嘅成因，除咗刻意嘅偷工減料外，也可能因為外行人士擔當建築師、工程師，對品質管理、力學都唔認識，把關唔夠嚴格，唔達標準。豆腐渣工程嘅後果通常係負責人被問責或炒魷魚。

例子
1998年2月20號上午，湖北巴東縣焦家灣，正在施工嘅大橋突然坍塌，11人當場死亡
1999年1月4號，重慶綦江彩虹橋起好咗短短三年，就整體坍塌，40人死於非命
雲南省耗資3.8億人民幣修建嘅昆祿公路，開通18天，就路基沉陷、路面開裂
海南高速公路十字路出口到東山湖野生動植物園，旅遊專線通車11天就出現損壞
2003年3月，廣東省信宜市嘅石崗嘴大橋主體工程啱啱完工，仲未裝修就突然坍塌。
江蘇省徐州市濟眾橋改建工程耗資760多萬人民幣，本來定喺2004年6月28號舉行剪彩儀式，但就喺前一日倒塌。
2005年歲末，浙江省金華市一名市民喺雙龍大橋嘅人行道散步，腳下蓋板突然脫落，墜落喺橋下約20米乾涸河床，當場死亡。

2021年5月，浙江紹興市杭紹臺高速公路嘅一座即將完工嘅橋樑倒塌，橋面掉入河裡面。
2022年4月，湖南長沙一幢六層樓喺無預警嘅情況下倒塌，多人被埋。
豆腐花

豆腐花係由黃豆漿瓊咗之後形成嘅中式食品，又叫豆腐腦或豆凍，晉語叫老豆腐，（註：官話入面老豆腐指嘅係北豆腐），滑過豆腐，通常係甜品，不過中國北方會鹹食，加豉油可以用嚟撈飯。有啲地方會叫豆花。

造法
首先將啲豆浸水一段時間，發大之後磨漿、隔揸，豆漿煮好加開咗水熟石膏粉同生粉，沖或撞啲漿入個大嘅容器（傳統上係木筒），攤佢一陣就會結埋，食得。
贛縣

贛縣（贛讀禁，粵音：gam3 jyun6）係中華人民共和國江西省贛州市嘅縣。面積2993km²，2012年人口61萬。

史
贛縣有2200幾年歷史，譽為「千里贛江第一縣」、「中國板鴨之鄉」，係江右人最早嘅發祥地、集散地，而家係客家地區。
漢高祖六年（前201年）設縣，就叫贛縣，縣治溢漿溪。贛縣個名源自贛江，而贛江嘅名出自《山海經·海內經》「南方有贛巨人」。
三國東吳嘉和五年（236年）分贛縣部分做平陽縣（太康元年，即280年改名平固縣）。
晉太康末年（289年）縣治搬去葛姥故城（今日章貢水東一帶），永和五年（349年）縣治同郡治一齊搬去章貢二水之間（今日贛州市區）。
南陳時，贛縣同南康縣相互調轉個名，大業元年（605年）又再調返轉。
隋開皇九年（589年）平固併入贛縣。
太平興國七年（982年）將原先設平固嘅地方（7個鄉）又分出贛縣，設興國縣。
1949年8月15號，贛縣改爲贛州市（縣級市，後來嘅章貢區）。1969年7月縣治搬出市區到梅林，1971年贛州市同贛縣拆分。
2016年10月，贛縣改做贛州市嘅一個區，叫贛縣區。

政區
贛縣轄10鎮、9鄉、1個開發區。
鎮：梅林鎮、王母渡鎮、沙地鎮、江口鎮、田村鎮、南塘鎮、茅店鎮、吉埠鎮、五雲鎮、湖江鎮
鄉：韓坊鄉、陽埠鄉、大埠鄉、長洛鄉、大田鄉、儲潭鄉、石芫鄉、三溪鄉、白鷺鄉
單位：江西贛縣經濟開發區
贛語

贛語，俗稱江西話，係中國七大方言之一。贛係江西簡稱，贛語就即係江西用嘅語言。不過江西境內除咗贛語，仲有人講客家話、吳語、同江淮官話。而贛語區分佈，除咗江西省，出面湖南東部有啲地方同福建西北有啲地方，都有人講贛語，所以贛語其實唔等如江西話。贛語代表係南昌話，由於贛語同客語有好多共通點，有啲語言學者就建議合併叫「客贛語」，不過就重拗緊。
贛榆

贛榆係中國江蘇連雲港一個市轄區，總面積1363平方公里，人口114萬。
贛語拼音

贛語拼音（粵拼：gam3 jyu5 ping3 jam1）係香港語言學家劉鎮發發展出來嘅一套拼音方案，初頭使用於客家話，佢通過修改之後響贛語上應用。
贛語白話字

贛語白話字（粵拼：gam3 jyu5 baak6 waa6 zi6；Pha̍k-oa-chhi）主要係根據白話字嘅基礎創造出嚟嘅，雖然歷史上亦都有贛語方言嘅《聖經》白話字版本，不過基本上好少人識得用佢。
贛州黃金機場

贛州黃金機場（粵音：gam3 zau1 wong4 gam1 gei1 coeng4）係喺中國江西嘅一個機場，喺2008年嗰陣起好兼開放畀人用嚟搭飛機。
贛江

贛江（贛讀禁，粵音：gam3 gong1）係長江支流，佢打橫穿過江西，係江西最大嘅河。贛江一年嘅流量，比黃河重要大，但係因為一年落嘅雨唔平均，所以贛江嘅河床唔深，航運冇乜發圍。
贛江又叫過灨或淦。

水流
贛江嘅源頭有兩個。東便有武夷山黃竹嶺嘅貢水，係綿水同湘水匯合而成嘅。另一個係出自大庾嶺嘅章水。章、貢兩條河喺贛州匯埋之後，就叫贛江喇。贛江會再向北流，路過吉安、樟樹、豐城同南昌，入長江度就係鄱陽湖嘍。贛江全長991公里，佢條支流長751公里，總流域面積 8.35 萬平方公里。
贛州同新淦將贛江分成三份，贛州上面喺贛江嘅上游，嗰度四維都係山地，主要嘅河有湘水、濂江、梅江、平江、桃江、上猶江等等，呢啲江最後都係通通流入章水同貢水裏頭。贛州到新淦箇段，係贛江嘅中游，起頭水流好急，去到吉泰盆地就慢得多。箇陣主要有東西兩頭，有孤江、遂川江、蜀水、禾水、瀧水匯入來。新淦下面就係贛江嗰下游，箇度冇幾多山，所以水唔太急，箇段匯入來嘅有袁水同綿河。

環璄
整個贛江流域氣候都唔錯，雨落得好密，一年能有1400到1800毫米。好幾年嗰平均年徑流量達到687億立方米，水能蘊藏量360萬千瓦。100到300噸嗰船響幹流上面，都可以成年通行。贛江上便有江西最大嘅水電站，萬安水電站。
贛江同北江上嗰大余、南雄隔得咁近，所以1936年粵漢鐵路通車以前，贛江一直係駁住長江同珠江嘅最主要通道。
軟體腔蝠魚

軟體腔蝠魚（學名：Coelophrys mollis）係棘茄魚科腔蝠魚屬嘅其中一個種。
軫

軫，馬車橫木，古時馬車之車，有兩輪，載人之位叫輿，輿中有板承人，板邊有四條木方，就係軫。軫方形，承託之用。
軫方形，承託用，就喻為地，承託世間萬物。古時以為天圓地方，所以比㖮，圓蓋表天，方軫表地。
軟魚屬

軟魚屬（學名：Malakichthys）係單鰭魚目發光鯛科嘅其中一個屬。
軫宿

軫宿，來自敦煌莫高窟古卷星圖。
軫宿（Chariot；軫讀診）係廿八宿之一，南方朱雀七宿第七宿。
軫宿有星官5個，分別係軫、青丘、軍門、土司空同埋器府。
若杉拓哉

若杉拓哉（1993年11月24號—）係日本足球員，司職前鋒，效力過LB-BRB Tokyo，及熊本羅亞素。
若林直美

若林直美 ，係日本嘅一個配音員，出名嘅配音作品有偶像大師。

配音作品一覽
呢個表唔完整，歡迎加料。
若望廿一世

若望廿一世（John XXI，1215年—1277年5月20號）係羅馬天主教第187任教宗，1276年到1277年在位。
若望廿二世

若望廿二世（John XXII，1244年—1334年12月4號）係羅馬天主教第196任教宗，1316年到1334年在位。
若本規夫

若本規夫（粵拼：joek6 bun2 kwai1 fu1，1945年10月18號—）係日本一個男配音員。

配音作品一覽
呢個表唔完整，歡迎加料。
若松大樹

若松大樹（1976年8月2號—）係日本足球員，司職後衞，效力過Cosmo Oil Yokkaichi，山形山神，清水心跳，大分三神，及大宮松鼠。
若林學

若林學（1979年6月3號—）係日本足球員，司職前鋒，效力過Tochigi Uva FC，栃木SC，大宮松鼠，及愛媛FC。
若林竹雄

若林竹雄（1907年8月29號—1937年8月7號）係大日本帝國足球員，司職前鋒，曾經喺1930年爲日本足球代表隊出場2次，入咗4球，重參加過1930年遠東運動會。
若林映子

若林映子（1939年12月13號—），係日本女演員，出名電影作品包括《鐵金剛勇破火箭嶺》。
通天幹探

《通天幹探》係香港電視廣播有限公司製作嘅時裝電視劇。
通古斯大爆炸

通古斯大爆炸（Tunguska event）係發生喺1908年6月30號俄羅斯帝國嘅一件怪事，嗰日喺西伯利亞森林嘅通古斯河畔度，突然一個大爆炸，之後爆咗個巨型蘑菇雲出嚟，唔止咁，爆炸中心啲草木全部燒晒，去到七十公里咁遠都有人燒傷，而且爆炸聲重震聾咗好多人。除咗俄羅斯，去到英國倫敦都受影響，好多電燈嗰陣都熄晒，而喺歐洲好多國家都有人睇到閃光，去到美國都有人覺得震。
通坑渠

通坑渠係講足球員將個波係對手兩隻腳之間推過。
通城

通城係中國湖北咸寧一個縣，總面積1129平方公里，人口48萬。